Ritratti: OPR .td_uid_3_6145ee7e4dfd7_rand.td-a-rec-img{text-align:left}.td_uid_3_6145ee7e4dfd7_rand.td-a-rec-img img{margin:0 auto 0 0} Il-President ta' Malta George Vella qal li ulied uliedna għandhom dritt igawdu lil Malta li għandha tkompli tiġġedded mingħajr ma titlef ruħha fit-triq. Huwa wissa li jkun ta' għajb għall-poplu kollu jekk ma jkun ippriservat il-patrimonju naturali u storiku tal-gżejjer Maltin. Dan qalu waqt serata kulturali li saret fl-Imdina li matulha r-Reġjun tat-Tramunatana, wieħed mill-ħames reġjuni ta' Malta li jiġbor fih 12-il kunsill lokali, introduċa lill-pubbliku ktieb bl-isem 'Colours of the North'. #td_uid_2_6145ee7e496b4 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/09/18143035/pr211703e-80x60.jpg) 0 0 no-repeat}#td_uid_2_6145ee7e496b4 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/09/18143021/pr211703d-80x60.jpg) 0 0 no-repeat}#td_uid_2_6145ee7e496b4 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/09/18143007/pr211703c-80x60.jpg) 0 0 no-repeat}#td_uid_2_6145ee7e496b4 .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/09/18142953/pr211703b-80x60.jpg) 0 0 no-repeat}#td_uid_2_6145ee7e496b4 .td-doubleSlider-2 .td-item5{background:url(https://cdn.newsbook.com.mt/wp-content/uploads/2021/09/18142938/pr211703a-80x60.jpg) 0 0 no-repeat} 1 minn 5 Ritratti: OPR Il-President qal li inizjattivi bħal dawn huma utli għall-pajjiż kollu u jkomplu jkattru l-patrimonju kulturali nazzjonali u kompla li jieħu pjaċir josserva li dawn il-kunsilli, minkejja d-differenzi politiċi u l-prijoritajiet varji li għandhom fl-irħula u l-ibliet tagħhom, ingħaqdu flimkien u ħadmu bis-sħiħ mal-awtur biex tinħareġ pubblikazzjoni tal-ogħla livell li hija bżonnjuża ferm biex wieħed iniżżel bil-miktub għall-posterità l-affarijiet sbieħ li hemm fir-reġjun. Irrimarka li meta jara din it-tip ta' għaqda u koperazzjoni jifhem fejn nistgħu naslu bir-rieda tajba u bil-ftehim bejn kulħadd. Il-President irringrazzja lil dawk kollha involuti biex sar dan il-ktieb b'mod speċjali lill-awtur, Natalino Fenech, għal ġabra ta' riċerka ħajja, narrata, u viżiva; lill-President tar-Reġjun Tramuntana, u lis-sindki u l-kunsilliera kollha tar-Reġjun; u r-residenti kollha ta' dan ir-reġjun, li żgur li huma kburin bis-sbuħija unika tar-raħal rispettiv tagħhom u b'din il-pubblikazzjoni. Il-President fakkar li Malta dejjem kienet miftuħa għal numru kbir ta' kulturi, reliġjonijiet, u fehmiet differenti u dawn qed ikpmplu jiġġeddu anke fid-dinja tal-lum. Is-serata ġiet indirizzata wkoll mill-awtur – b'messaġġ irrekordjat; mill-Ministru għall-Wirt Nazzjonali, l-Arti u l-Gvern Lokali José Herrera – b'messaġġ irrekordjat; mill-Kelliem tal-Oppożizzjoni dwar il-Gvern Lokali Karl Gouder; mill-President tar-Reġjun Tramuntana Anton Mifsud; u mill-President tal-Assoċjazzjoni tal-Kunsilli Lokali Mario Fava. Fi tmiem l-attività, ġew ippreżentati kopji tal-ktieb lill-President ta' Malta kif ukoll lis-sindki preżenti. Il-ktieb jinsab għall-bejgħ mingħand il-librara u d-dħul kollu minnu se jingħata lill-Fondazzjoni Community Chest Fund. Il-kunsilli lokali li jagħmlu parti mir-Reġjun Tramuntana huma l-Imdina, il-Mellieħa, San Pawl il-Baħar, l-Imġarr, ir-Rabat, l-Imtarfa, Ħad-Dingli, il-Mosta, in-Naxxar, Ħal Għargħur, is-Swieqi u Pembroke. .td_uid_4_6145ee7e4e66f_rand.td-a-rec-img{text-align:left}.td_uid_4_6145ee7e4e66f_rand.td-a-rec-img img{margin:0 auto 0 0}